《次韵寺丞叔都城喜雪》
宋代·李洪

东郊初未布阳和，湖上祥霙点渌波。
重璧台遥黄竹作，孤山园近落梅多。
表仪共仰丰年玉，赋咏宜陪赓载歌。
谁忆渔舟向西塞，千山径绝独披蓑。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。